Ջովաննի Ամբրոջո դե Պրեդիս

**Ջովաննի Ամբրոջո դե Պրեդիս** (իտալերեն Giovanni_Ambrogio de Predis) (մոտ 1455 - մոտ 1508), Վերածննդի իտալացի նկարիչ, լուսավորիչ և մետաղադրամերի նկարիչ Միլանում։ Ամբրոջոն ձեռք բերեց դիմանկարչի համբավ, այդ թվում՝ որպես մանրանկարների նկարչի Լյուդովիկո Սֆորցայի պալատում:

## Կենսագրություն

Ամբրոջո դե Պրեդիսը ծնվել է Լոմբարդիայի արվեստագետների ընտանիքում: Նրա եղբայրներն ու խորթ եղբայրները՝ Էվանգելիստան, Բերնարդինոն և Քրիստոֆորոն, նույնպես նկարիչներ էին: 

Ամբրոջոյի ուսման մասին քիչ բան է հայտնի։ Սկզբում նա աշխատում էր որպես գրքերի նկարազարդող՝ համագործակցելով իր խորթ եղբոր՝ Քրիստոֆորոյի հետ։ 1472 թվականին նա ստեղծեց յոթ մանրանկարչություն ժամագրքի համար (աշխատանքը չի պահպանվել) և ևս մի Ժամագրքի համար 1474 թվականին: Այնուհետև նա իր եղբոր՝ Բեռնարդինոյի հետ միասին աշխատեց Միլանի տեղական դրամահատարանում նախագծերի վրա: Մետաղադրամների և շքանշանների ձևավորումը նրա մեջ սերմանեց սեր և հմտություն պրոֆիլային դիմանկարների հանդեպ: Նա մի քանի տարի աշխատեց Սֆորցաների դատարանում՝ հիմնականում որպես դիմանկարիչ։ Հենց այս ընթացքում Ամբրոջիոն իր տանը հյուրընկալեց Լեոնարդո դա Վինչիին, երբ վերջինս ժամանեց Միլան։

Ամուսնության արարողություն էր տեղի ունենալու Մաքսիմիլիան I և Բիանկա Մարիա Սֆորցայի՝ Լյուդովիկո Սֆորցայի զարմուհու միջև, բայց մինչ հարսանիքը կայսրը խնդրեց ուղարկել իր հարսնացուի դիմանկարը: Ամբրոջոն նկարեց Բիանկա Մարիայի դիմանկարը և 1493 թվականին հարսանիքից հետո նրա հետ մեկնեց Ինսբրուք։ Այնտեղ Ամբրոջոն մի քանի տարի աշխատեց ծառայելով Բիանկա Մարիային նախքան Միլան վերադառնալը, որտեղ նախագծում էր մետաղադրամներ դրամահատարանի համար, նախագծում և վերահսկում էր գոբելենային աշխատանքներ և պատրաստում բեմական դեկորացիաներ։ 1502 թվականին նա պատրաստեց իր միակ պահպանված ստորագրված և թվագրված աշխատանքը՝ Մաքսիմիլիան կայսրի դիմանկարը։ Աբրոջո դե Պրեդիսի գեղարվեստական արտադրանքների մեծ մասի հեղինակությունը մնում է վիճելի:

## Ստեղծագործություններ
Հայտնի է, որ նա և իր եղբայր Եվանգելիստան համագործակցել են Լեոնարդո դա Վինչիի հետ՝ «Տիրամայրը ժայռերում» նկարի վրա՝ Միլանի Սան Ֆրանչեսկո Գրանդե եկեղեցու Անբասիր Հղիության Միաբանության մատուռի զոհասեղանի պատի համար: Լեոնարդոն նկարել է կենտրոնական մասը (ցուցադրվում է Լոնդոնի ազգային պատկերասրահում), մինչդեռ երկու եղբայրները ստեղծել են «Հրեշտակ երաժիշտներ կողային վահանակները (Լոնդոնի ազգային պատկերասրահ): Ամբրաջոն նկարել էր «Լյուտյա նվագող հրեշտակին»։
«Ժայռերի կույսի» կողային վահանակների շուրջ դատական վեճի ժամանակ եղբայրները հայտարարել են, որ իրենք են նկարել են այն, և այժմ դա ընդունված է որպես փաստ արվեստի պատմաբանների կողմից։

## Մշակութային հղումներ
Էզրա Փաունդ-ի «Կանտոս» պոեմում հեղինակը դատապարտում է վաշխառությունը՝  պատմելով, թե ինչին է հակասում վաշխառությունը և ինչ կարելի է իրականացնել առանց դրա՝ համադրելով հումանիստական շարժման պատմական դեմքերին և Վերածնունդը․ «Չէր վաշխառությամբ զբաղվում Ֆրա Անջելիկոն, չէր զբաղվում դրանով Ամբրոջո Պրեդիսը, չէր վկայում դրա մասին ոչ մի եկեղեցու քար։ Նա ինձ նմանացրեց Ադամին։»


File:Ambrogio de Predis - Ritratto di una dama.jpg|Տիկնոջ դիմանկար (hավանաբար Բեատրիս դ՛Էստեյի)

File:Ambrogio de Predis (workshop) - Bianca Maria Sforza (Kunsthistorisches Museum Wien).jpg|Կայսրուհի Բիանկա Մարիա (1493)

File:Marco d'Oggiono - The Archinto Portrait (National Gallery, London).jpg|Արքինտոյի դիմանկարը (Ազգային պատկերասրահ, Լոնդոն, 1494)

File:Leonardesco, forse ambrogio de predis, angelo di dx della vergine delle rocce di londra.jpg|Լյուտնյա նվագող հրեշտակ (Ազգային պատկերասրահ, Լոնդոն)

File:Marco d'Oggiono - Portrait of a Youth as Saint Sebastian - 1986.9 - Cleveland Museum of Art.tiff| Ջիան Գալեացցո Մարիա Սֆորցայի ենթադրյալ դիմանկարը Սուրբ Սեբաստիանի դերում

File:Ambrogio de Predis - Portrait of a Young Man - WGA18377.jpg| Երիտասարդի դիմանկար (մոտ 1500)

File:Ambrogio de Predis - Maximilian I Holy Roman Emperor.jpg|Կայսր Մաքսիմիլիան I (1502)


## Տե'ս նաև
* Երաժշտի դիմանկար

## Ծանոթագրություններ

## Արտաքին հղումներ

*Getty Museum Biography
*''Leonardo da Vinci, Master Draftsman'', an exhibition catalog from The Metropolitan Museum of Art (fully available online as PDF), which contains material on de Predis (see index)
*Painters of reality: the legacy of Leonardo and Caravaggio in Lombardy, an exhibition catalog from The Metropolitan Museum of Art (fully available online as PDF), which contains material on de Predis (see index)

Կատեգորիա:1450-ականների ծնունդներ
Կատեգորիա:1500-ականների մահեր
Կատեգորիա:15-րդ դարի իտալացի նկարիչներ
Կատեգորիա:Իտալացի տղամարդ նկարիչներ
Կատեգորիա:16-րդ դարի իտալացի նկարիչներ
Կատեգորիա:Իտալական վերածննդի նկարիչներ
Կատեգորիա:Նկարիչներ Միլանից
Կատեգորիա:Իտալացի գոբելենագործներ
Կատեգորիա:Լեոնարդո դա Վինչիի աշակերտներ և հետևորդներ